Diari Oficial de la Generalitat Valenciana


Sumari del DOGV 4230, del 17-04-2002 (2002/3255)

Notificació de la sentència dictada en el procediment verbal de desnonament número 109/2001 a Frutas Agromonfort, SL.
---------------------------------------------------------------------------------------------------------------------

### Dades del document

Número de DOGV
:   4230

Data del DOGV
:   17-04-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/3255


Organisme emissor
:   Jutjat de Primera Instància Número 4 de València

Tipus de document
:   Edicte

Notificació de la sentència dictada en el procediment verbal de desnonament número 109/2001 a Frutas Agromonfort, SL. [2002/F3255]
  
Jutjat de Primera Instància número 4 de València
  
Procediment: assumpte verbal de desnonament número 109/2001.
  
Part demandant: Prominmo, SA.
  
Part demandada: Frutas Agromonfort, SL.
  
En el judici referenciat, s'ha dictat la resolució que té el text literal següent:
  
Sentència
  
València, 16 de novembre de 2001
  
La senyora María Amparo Ivars Marín, magistrada jutgessa del Jutjat de Primera Instància número 4 de València, ha vist aquestes actuacions del judici verbal de desnonament, número 109/2001, promogudes per l'entitat Prominmo, SA, representat pel procurador Jesús Rivaya Carol i assistit pel lletrat Francesc Baccells Esteve, contra Frutas Agromonfort, SL, declarat en rebel·lia.
  
Decisió
  
Estime la demanda interposada per la representació processal de Prominmo, SA, contra Frutas Agromonfort, SL, declare resolt el contracte d'arrendament referent al local situat al carrer de Maluquer, número 6, baixos, 2a, i condemne a la demandada a estar i passar per aquesta declaració i a deixar el local arrendat lliure i a entera disposició de la demandant, amb advertència de llançament si no ho fa, com també condemnar-la al pagament de les costes processals.
  
En compliment del que s'estableix en l'article 248.4 de la Llei Orgànica del Poder Judicial, es fa saber a les parts que aquesta resolució no és ferma, en ser susceptible de ser recorreguda en apel·lació. Aquest recurs, del qual tindrà coneixement l'audiència provincial, haurà de ser preparat davant d'aquest jutjat dins del termini dels cinc dies següents al de la notificació d'aquesta resolució. L'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil.
  
I com que aquesta resolució comporta el llançament, el recurs només s'admetrà si el demandat manifesta, en l'escrit de preparació, tenir satisfetes les rendes vençudes i altres quantitats que d'acord amb el contracte haja de tenir pagades en la data en què es presente l'escrit esmentat, al qual haurà d'adjuntar els justificants que acrediten el pagament o aval bancari que el garantisca (article 449, apartats 1 i 5, de la llei mencionada).
  
Així ho pronuncie, mane i firme.
  
En atenció al desconeixement de l'actual domicili o residència de la part demandada, per mitjà de la provisió d'11 de març de 2002 el jutge, de conformitat amb el que s'estableix en els articles 156.4 i 164 de la Llei 1/2000, d'Enjudiciament Civil, ha acordat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de sentència a la part demandada.